section_heading: Radnja
paragraph_text: Nakon što je tijekom vojne službe bio ranjen u ratu u Afganistanu (Drugi Anglo-Afganistanski rat), dr. Watson odlazi u prijevremenu mirovinu te se naseljuje u Londonu. Tražeći način da se što jeftinije smjesti susreće bivšeg vojnog kolegu koji ga upoznaje sa Sherlockom Holmesom koji također traži druga koji bi s njime podjelio troškove stanovanja. Njih dvojica se nastanjuju na adresi Baker Street 221 B. Watsona začuđuje nevjerojatno znanje i neznanje koje Holmes pokazuje.